**6 клас Домашна работа – 6 учебна седмица**

**Прочетете текста и отговорете на въпросите: 1 - 7**

След победата на Австроунгарската империя над турците през 1683 г. един смел поляк, който спасил виенчани от армията на великия везир Кара Мустафа, получил разрешение да открие първото кафене в града, което се намирало на две крачки от катедралата. Към великолепната гореща напитка предлагал малки кифлички във формата на луна (символът на турското знаме), за да напомня на австрийците за тяхната победа. Почти век по-късно леката и хрупкава кифличка преминала границата в куфарите на принцеса Мария Антоанета, която станала кралица на Франция и наложила кроасана в своя кралски двор. Оттам той се разпространил в цяла Европа и по света.

**1. Целта на текста е:**а. да информира как се правят кроасани  
б. да информира как кроасаните са пренесени от Турция в Европа  
в. да информира как е измислен кроасанът  
г. да информира как се е появил кроасанът и как се е разпространил в Европа

**2. Кое заглавие е подходящо за текста:**а. Кроасаните – вид кифли б. Любопитно за кроасана  
в. Яжте кроасани г. Кроасаните по света

**3. Кое твърдение не е вярно според текста:**а. Мария Антоанета пренася кроасана в Англия и го налага в своя кралски двор.  
б. Един смел поляк открива първото кафене във Виена.  
в. Кроасаните се разпространяват в Европа от френския кралски двор.  
г. Кроасани се консумират от 17 век до днес.

**4. Изразът „великолепната гореща напитка” според текста означава:**а. горещ шоколад б. чай  
в. Кафе г. специална напитка за консумация на кроасаните

**5. Колко относителни местоимения са употребени в целия текст:**а. Две б. три  
в. Едно г. четири

**6. Какви местоимения има в изречението: Почти век по-късно леката и хрупкава кифличка преминала границата в куфарите на принцеса Мария Антоанета, която станала кралица на Франция и наложила кроасана в своя кралски двор.**а. относително и притежателно б. обобщително и притежателно  
в. неопределително и възвратно притежателно г. относително и възвратно притежателно

**7. С кое изречение бихте завършили текста:**а. Ще се науча да правя кроасани.  
б. Във всички училищни барчета се продават кроасани.  
в. По-добре изяж една ябълка, отколкото един кроасан.  
г. Днес на пазара има голямо разнообразие от кроасани, защото те са любима храна на малки и големи.

**8. В кое изречение е употребено притежателно местоимение:**а. Поръчах ви да дойдете в училище и да ми донесете рисунките.  
б. Казаха му да не закъснява, но той пак се забави.  
в. На брат ти поръчах да ти предаде книгата.  
г. Занесоха й великолепни цветя и тя ги натопи в красива ваза.

**9. В кое изречение не е употребено притежателно местоимение:**  
а. Котенцето ми е много игриво, но нямам време да играя с него.  
б. Класната ви стая е много красиво подредена.  
в. Скараха им се, че вдигат много шум, но те продължиха и ги наказаха.  
г. Родителите ни ще се приберат късно и ще ни донесат подаръци.

**10. В кое изречение е допусната грешка при употреба на местоимения:**а. Никой не иска да признае истината.  
б. Помня, че дадох книгата на някой, но не помня на кой.  
в. На никого не съм сторил злина.  
г. На всекиго гледам да помогна с нещо.

**11. Кое местоимение ще поставите на празното място: Вече забелязах, че ти с……..не можеш да се разбереш.**  
а. никой б. никому  
в. никого г. всякакъв

**12. Кое местоимение ще поставите на празното място: Жената ми се скара, че тичам, а аз й отвърнах да се грижи за………….деца, които също тичаха из коридора, но тя си мълчеше.**а. нейните б. нашите  
в. своите г. техните

**13. В кое изречение има неправилно изписано местоимение:**а. Някого да съм обидил с нещо, защо се сърдите?  
б. Не искам да слушам, че еди кой си правел така, на никого не държа сметка, всеки сам отговаря за себе си.  
в. Никой не трябва да нарушава правилата в лагера, те са еднакви за всекиго.  
г. Никому не разказвай за станалото.

**14. В кой ред е допусната правописна грешка:**а. Всеки да си гледа задълженията.  
б. Аз съм виждал всекакви коли.  
в. Не ми е ясно никой ли не видя грешката в задачата.  
г. На някого казаха ли в колко часа да се явим за състезанието?

Отговори: 1г, 2б, 3а, 4в, 5б, 6г, 7г, 8в, 9в, 10б, 11в, 12в, 13б, 14б, 15в